Slaptažodžių tvarkyklės yra naudingos, nes leidžia saugiai laikyti visus slaptažodžius vienoje vietoje; gali būti generuojami labai sudėtingi ir ilgi slaptažodžiai, kurių vartotojui nereikės prisiminti. Mažiau akcentuojami, bet tipiniam vartotojui itin aktualūs slaptažodžių tvarkyklės privalumai: slaptažodžiai gali būti automatiškai išsaugomi tiesiai iš naršyklės registracijos ar prisijungimo metu; automatiškai įvedami į prisijungimo formas, kai siekiama prisijungti; sinchronizuojami tarp skirtingų įrenginių. Todėl slaptažodžių tvarkyklės ne tik apsaugo prieigą prie paskyros, bet ir supaprastina valdymą.